KOMISIJOS REGLAMENTAS (EB) Nr. 249/2007
2007 m. kovo 8 d.
iš dalies keičiantis Reglamentą (EB) Nr. 1431/94, nustatantį išsamias Tarybos reglamento (EB) Nr. 774/94, atidarančio tam tikras Bendrijos tarifines paukštienos ir tam tikrų kitų žemės ūkio produktų kvotas ir numatančio tokių kvotų administravimą, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (1), ypač į jo 6 straipsnio 1 dalį,
atsižvelgdama į 1994 m. kovo 29 d. Tarybos reglamentą (EB) Nr. 774/94, atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų ir kitų liekanų kvotas bei numatantį tokių kvotų administravimą (2), ypač į jo 7 straipsnį,
kadangi:
(1)
Komisijos reglamento (EB) Nr. 1431/94 (3) I priedo 1 grupės tarifinė kvota, kurios eilės Nr. 09.4410 ir kurios KN kodai yra 0207 14 10, 0207 14 50 ir 0207 14 70 (sušaldyti vištų gabalai), skiriama konkrečiai Brazilijai.
(2)
Europos bendrijos ir Brazilijos susitarime, sudarytame derybose pagal 1994 m. Bendrojo susitarimo dėl muitų tarifų ir prekybos (GATT), patvirtinto Tarybos sprendimu 2006/963/EB (4), XXIV straipsnio 6 dalį ir XXVIII straipsnį numatoma 2 332 tonų tarifinė tam tikrų sušaldytų vištienos gabalų (KN 0207 14 10, 0207 14 50 ir 0207 14 70) importo kvota, taikant 0 % tarifą.
(3)
Šį kiekį reikia įtraukti į 1 grupės kvotą.
(4)
Todėl reikėtų atitinkamai iš dalies pakeisti Reglamentą (EB) Nr. 1431/94.
(5)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1431/94 I priedas pakeičiamas taip, kaip nurodyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. kovo 8 d.